
**LESY Slovenskej republiky, štátny podnik**

**Normatívny postup**

**pre účastníkov certifikácie lesov podľa SFCS-PEFC**

**Zásady separácie drevnej hmoty pochádzajúcej z certifikovaných lesných zdrojov**

**

Obsah

[1 Úvodné ustanovenie 3](#_Toc476730165)

[1.1 Účel 3](#_Toc476730166)

[1.2 Záväznosť 3](#_Toc476730167)

[2 Vymedzenie pojmov 3](#_Toc476730168)

[2.1 Použité pojmy 3](#_Toc476730169)

[2.2 Použité skratky 3](#_Toc476730170)

[3 Popisy a postupy 3](#_Toc476730171)

[3.1 Separácia a preprava drevnej hmoty 3](#_Toc476730172)

[3.1.1 Uskladnenie drevnej hmoty 3](#_Toc476730173)

[3.1.2 Preprava a odbyt certifikovanej hmoty 4](#_Toc476730174)

[3.2 Označovanie certifikovanej drevnej hmoty 4](#_Toc476730175)

[3.3 Preukazovanie držby osvedčenia 4](#_Toc476730176)

[3.4 Kontrola 4](#_Toc476730177)

[4 Súvisiace dokumenty 5](#_Toc476730178)

# Úvodné ustanovenie

## Účel

Normatívny dokument pre separácie drevnej hmoty pochádzajúcej z certifikovaných lesných zdrojov definuje povinnosti účastníka certifikácie lesov pri uvádzaní certifikovaného dreva na trh.

## Záväznosť

Tento normatívny dokument je záväzný pre všetkých účastníkov certifikácie lesov.

# Vymedzenie pojmov

## Použité pojmy

**Zdroje drevnej hmoty**

* **Certifikované** – lesné zdroje, ktoré boli predmetom certifikácie a na ktoré sa certifikát vzťahuje v užívaní LSR, š.p. Drevná hmota pochádzajúca z týchto lesných zdrojov je považovaná za certifikovanú.
* **Kontroverzné** – lesné zdroje obhospodarované v rozpore s platnou legislatívou a zdroje nelegálne získanej drevnej hmoty (krádeže).
* **Ostatné** – lesné zdroje a iné zdroje, ktoré neboli predmetom certifikácie, **(necertifikované)** vrátane výkupu dreva aj z certifikovaných zdrojov iných

obhospodarovateľov okrem kontroverzných zdrojov

**Certifikovaná drevná hmota** – drevná hmota pochádzajúca z certifikovaných lesných zdrojov

**Kontroverzná drevná hmota** – drevná hmota získaná z lesných zdrojov v rozpore s platnou legislatívou (hlavne nepovolená ťažba v 5. stupni ochrany prírody a krajiny), drevná hmota pochádzajúca z krádeží dreva a nelegálneho obchodu

**Ostatná drevná hmota** – drevná hmota pochádzajúca z ostatných (necertifikovaných) zdrojov a drevná hmota známeho pôvodu ( napr. drevná hmota z výkupu dreva od iných subjektov – aj certifikovaných)

**Separácia drevnej hmoty** – evidenčné a fyzické oddelenie drevnej hmoty podľa zdroja drevnej hmoty

## Použité skratky

**C-o-C reťazec** – systém pre preukázanie pôvodu dreva v procese jeho spracovania,

# Popisy a postupy

## Separácia a preprava drevnej hmoty

### **Uskladnenie drevnej hmoty**

* 1. Surové kmene a z nich vyrobené sortimenty pochádzajúce z certifikovaných lesných zdrojov sa uskladňujú samostatne.
  2. v prípade spoločného uskladnenia certifikovanej drevnej hmoty s ostatnou drevnou hmotou v jednej hromade, je všetka takáto hmota považovaná za ostatnú drevnú hmotu
  3. za separáciu drevnej hmoty a jej označovanie zodpovedá účastník certifikácie

### **Preprava a odbyt certifikovanej hmoty**

* 1. certifikovaná drevná hmota sa prepravuje spravidla oddelene od ostatnej drevnej hmoty. Ostatná drevná hmota v zmiešaných fúrach je identifikovateľná fyzicky a evidenčne.
  2. pri dodávkach dreva odberateľom sa prednostne prepravuje certifikovaná drevná hmota oddelene
  3. odberateľom dreva, ktorí preukážu držbu certifikátu spotrebiteľského reťazca C-o-C sa prednostne prideľuje certifikovaná drevná hmota; týmto odberateľom sa kontroverzná drevná hmota neprideľuje vôbec alebo na základe dohody
  4. v prípade potreby je možné odbytovať aj zmiešanú dodávku dreva pri dodržaní podmienky evidenčného oddelenia jednotlivých označených kusov kmeňov/sortimentov a možnosti ich fyzickej identifikácie (ľahko viditeľné výrazné odlišné označenie)

## Označovanie certifikovanej drevnej hmoty

1. certifikovaná drevná hmota sa označuje na sprievodnej dokumentácii
2. pod označením sa rozumie:

* identifikácia účastníka certifikácie
* identifikácia osvedčenia o certifikácii (PEFC) – číslo osvedčenia
* informáciu o certifikovanom podiele

1. certifikovaný podiel sa označuje prehlásením **XXX% PEFC certifikované** (napr. 100% PEFC certifikované)
2. bez uvedeného označenia nie je možné drevnú hmotu považovať za certifikovanú

## Preukazovanie držby osvedčenia

1. Účastník certifikácie lesov je na požiadanie povinný poskytnúť odberateľovi dreva (ktorý je držiteľom certifikátu spotrebiteľského reťazca – C-o-C) kópiu osvedčenia o certifikácii lesov PEFC prípadne mu ho poskytnúť v digitálnej forme.
2. Odberateľov uvedených v písm. a) je účastník certifikácie lesov povinný informovať o všetkých zmenách v súvislosti s jheho certifikovaným statusom alebo v súvislosti s osvedčením o certifikácii
3. Účastník certifikácie lesov je povinný pri zadávaní prác v lesníckych činnostiach upovedomiť dodávateľa prác o svojom certifikovanom statuse

## Kontrola

1. Účastník certifikácie lesov môže na trh uvádzať len množstvo dreva zodpovedajúce jeho produkčným možnostiam – ťažbe dreva uvedenej v lesnej hospodárskej evidencii.
2. Kontrola dodržiavania zásad separácie drevnej hmoty je vykonávaná zamestnancami zástupcu regiónu – š.p. LESY SR vrámci interného monitorovacieho programu a certifikačným orgánom vykonávajúcim audity.
3. Účastník certifikácie lesov je na požiadanie povinný poskytnúť ceretifikačným orgánom vykonávajúcim audity spotrebiteľského reťazca informáciu o množstve dodaného dreva odberateľovi u ktorého vykonáva certifikačný orgán audit
4. Nesúlad v dodanej certifikovanej hmote a vykonanej ťažbe nad rámec bežnej odchýlky je považované za hrubé porušenie podmienok certifikácie s následkom odobratia osvedčenia (v prípade dodania väčšieho množstva ako vyprodukovaného). Toto ustanovenie sa nevzťahuje na prípad ak je držiteľ osvedčenia zároveň držiteľom certifikátu spotrebiteľského reťazca.

# Súvisiace dokumenty

* Technický dokument SFCS 1003:2014 Kritériá a indikátory TUOL
* Technický dokument SFCS 1004:2013 Spotrebiteľský reťazec lesných produktov - požiadavky
* Vyhláška 297/2011 o lesnej hospodárskej evidencii